Լավ կլիներ՝ ֆիլմարտադրությունն արվեստ լիներ: Երբեմն, այո, այն արվեստ է, բայց ավելի հաճախ այն բյուրոկրատիա է՝ անվտանգության, ֆինանսական առումով, եւ տակը բան չի մնում` արվեստը շատ քիչ է մնում: Ռեժիսորը նվագախմբի դիրիժորի պես է՝ ստեղծագործության կատարումը հաջողված է, երբ երաժիշտները, բացի պրոֆեսիոնալիզմից, նաեւ ներդաշնակ են նվագում: Բացի այդ՝ ֆիլմ նկարելն ամուսնության պես մի բան է՝ միշտ չէ, որ կատարյալ ներդաշնակ է ձեր միասնությունը: